Антон Анатольевіч даволі хутка знайшоў паразуменне са сваімі вучнямі. А на другім годзе работы ў 4 класе пачаў адчуваць сябе яшчэ больш упэўнена. Малейкаўская школа невялікая: у ёй вучацца 180 дзяцей. Усіх, як гаворыцца, бачна, і мінулагоднія трэцякласнікі, калі да іх прыйшоў Антон Анатольевіч, ужо ведалі яго, таму прыязныя адносіны склаліся адразу. Малады настаўнік ім падабаецца. Яго ўрокі вельмі жывыя і эмацыянальныя. Дзеці разам са сваім педагогам за 45 хвілін пражываюць цэлае жыццё.